ગુજરાતથી વ્યથિત સંઘ પરિવાર કેમ પૂર્વોત્તરનાં પરિણામોથી રાજી રાજી?\nએટલે સંઘના સુપ્રીમો મોહન ભાગવતે ફોન કરી, ભાજપના રાષ્ટ્રીય પ્રમુખ અમિત શાહને હૃદયપૂર્વક અભિનંદન આપ્યા. 

સંઘ પરિવાર માટે શનિવારની એ ઘડી રળિયામણી હતી કારણ કે, બરાબર 14 વર્ષ પહેલાં ત્રિપુરામાં સંઘ પરિવારનાં ચાર પૂર્ણકાલીન કાર્યકરોની અપહરણ બાદ મ્યાનમારમાં હત્યા કરાઈ હતી. 

સંઘ પરિવારે ત્યારે પોતાની પૂરેપૂરી વગ વાપરી આ કાર્યકરોને છોડાવવા વાજપેયી સરકાર પર દબાણ કર્યુ હતું, પરંતુ કોઈ નક્કર પરિણામ ન આવતા, સમગ્ર સંઘ પરિવાર નાસીપાસ થયો હતો.

હવે વડાપ્રધાન નરેન્દ્ર મોદીએ અમિત શાહને પૂર્વોત્તરમાં વિજયનાં શિલ્પી તરીકે ઓળખાવ્યા.

તો પ્રત્યુત્તરરૂપે અમિત શાહે આ પરિણામોનું શ્રેય સંઘ પરિવાર અને ભાજપનાં સંખ્યાબંધ કાર્યકરોને આપ્યું.

તમને આ પણ વાંચવું ગમશે

સંઘની વિચારસરણીની જીત

સંઘ પરિવાર માને છે કે, ત્રિપુરામાં ડાબેરીઓનો 25 વર્ષથી પ્રસ્થાપિત લાલ કિલ્લો ધ્વંસ થયો અને ભાજપનો ભગવો લહેરાયો. 

એ ઘટનાક્રમ પૂર્વોત્તરમાં માત્ર હિન્દુ રાષ્ટ્રવાદની પા…પા… પગલી નથી, પરંતુ ડાબેરીઓની વિચારસરણી સામે સંઘ પરિવારની વિચારસરણીની થયેલી જીત છે.

આનાથી તદ્દન વિરોધાભાસી ચિત્ર ગુજરાતમાં ગત વિધાનસભાનાં ચૂંટણી પરિણામોમાં જોવા મળ્યું. 

જેનાથી સંઘ પરિવાર ખૂબ વ્યથિત હતો. છેલ્લા 25 વર્ષથી ગુજરાતમાં ભાજપનો ભગવો લહેરાતો હતો. હિન્દુત્વની રાજનીતિ ચરમસીમાએ પહોંચેલી હતી.

ભાજપની હિન્દુત્વની વોટબેંક

વર્ષ 1992માં બાબરી ધ્વંસનો મામલો હોય કે વર્ષ 2002ના કોમી રમખાણો હોય કે સોનિયા ગાંધી દ્વારા એન્કાઉન્ટરનાં મુદ્દે થયેલા 'મોત કા સૌદાગર'ના આક્ષેપો. 

ભાજપની હિન્દુત્વની વોટબેંકમાં ગુજરાતમાં કદી ઓટ આવતી નહોતી. સંઘ પરિવાર માટે ગુજરાત એ ભાજપની રાજકીય લેબોરેટરી છે. 

અડવાણીની અયોધ્યા યાત્રાની શરૂઆત સોમનાથથી થઈ હતી. વર્ષ 1990ના દાયકામાં લોકસભામાં માત્ર બે બેઠકો ધરાવતું ભાજપ, વર્ષ 2014માં 284ના શિખરે પહોંચે એ વિરલ સિદ્ધિ હતી.

પરંતુ 2017ની વિધાનસભાની ચૂંટણીમાં હાર્દિક પટેલે છેડેલા અનામત આંદોલનને પગલે પટેલ સમાજનો એક વર્ગ ભાજપથી નારાજ થયો. 

અલ્પેશ ઠાકોરની ઝુંબેશથી ભાજપની ઠાકોર અને ઓબીસી સમાજની મતબેંકમાં ભાગલા પડ્યા, તો જિજ્ઞેશ મેવાણીએ દલિતો અને મુસ્લિમોને ભાજપ વિરુદ્ધ સંગઠિત કરવાનો પ્રયાસ કર્યો.  

આ સમગ્ર પ્રક્રિયામાં ભાજપની ગુજરાતમાં અખંડ મનાતી હિન્દુત્વની વોટબેંકમાં કાંગરા ખરવા મંડ્યા. 

પરિણામે મોહન ભાગવત સહિત સંઘ પરિવારનાં નેતાઓ ગુજરાતનાં ઘટનાક્રમથી નારાજ થયા, પરંતુ...\n\ntl;dr:
શનિવારે બપોરે પૂર્વોત્તર રાજ્યોનો વિધાનસભાનાં પરિણામોનો ટ્રેન્ડ ભાજપ તરફી સ્પષ્ટ બન્યો અને ત્રિપુરામાં ભાજપે બે તૃતીયાંશ બહુમતીના આંકને વટાવ્યો.